**פרק שלישי: מים במעגל – מחזור המים בטבע**

**מה קרה למים שבברכה?**

**⏴ במבט חדש לכיתה ד**

**היקף יחידת הלימוד:** 2 שיעורים

**עמודים:** 191 - 192

# מטרות

* לנסח השערות ולבסס אותן בעזרת מידע.
* להסביר תופעות בעזרת מושגים הקשורים לשינויים במצבי הצבירה של המים.

# מהלך השיעור על פי מרכיבי מעגל הלמידה

## פתיחה

ביחידת לימוד זו מבנים בהוראה מפורשת את המיומנות ניסוח השערה בהקשר לתופעה הקשורה במצבי הצבירה של המים.

קוראים את הסיפור בעמוד 191 ושואלים:

* מה קרה למים שבבריכה?
* מדוע אתם חושבים כך? על איזה ידע/התנסות אתם מבססים את השערותיכם?

התלמידים מעלים השערות ומסבירים את ההבדל בין השערה לניחוש

דוגמאות להשערות אפשריות: ייתכן והמים חלחלו לקרקעית הברכה, ייתכן והמים התאדו, ייתכן ורוקנו את הברכה, ייתכן ובעלי חיים שתו את המים.

## התנסות

מבצעים את המשימה **מה קרה למים שבברכה?,** שאלות 1 -4**,** עמוד 191 .

* להבניית מיומנות החשיבה **העלאת השערות** מומלץ לפנות לאתר מט"ר.

## המשגה

קוראים את התבנית **חושבים מדע - השערות** בה מוצגים המאפיינים של השערה.

מבצעים את המשימה בתבנית **חושבים מדע: השערות**, שאלות 4-1 עמוד 192.

קוראים את המידעון: **מה התרחש בברכה?** עמוד 192 למטה

מתייחסים לשיחה המתקיימת בין הילדים.

## יישום

עונים על שאלות 7-5 בתבנית **חושבים מדע: השערות,** בעמוד 192. חשוב להדגיש שהשערה מדעית היא השערה שניתנת לבדיקה באופן אמפירי בכלים מדעיים כמו תצפית וניסוי.

* להוראה מפורשת של **תכנון ניסוי** הכולל בידוד משתנים, בקרה וחזרות מומלץ לפנות למדור לאתר מט"ר.

## סיכום ורפלקציה

* הסבירו: מהו ההבדל בין ניחוש להשערה מדעית?
* מה הקשר בין שאלת חקר להשערה?
* מדוע משערים השערות? מהו התפקיד של השערות?
* מה צריך לעשות לאחר שמשערים השערות?
* מה הקשר בין ההשערה לדרך בה בודקים אותה?